Í upphafi fundar lagði oddviti til að eftirfarandi máli yrði bætt við að dagskrá með afbrigðum : 1611048 - Forstöðumannafundir : Fundargerðir Samþykkt samhljóða að bæta málinu við á dagskrá undir dagskrárlið 15. 1 . Endurskoðun aðalskipulags - 1806007 Sveitarstjóri kynnti minnisblað frá Alta ehf. þar sem er áætlað umfang og efnisatriði vegna fyrsta áfanga endurskoðunar aðalskipulags fyrir Skútustaðahrepp og Þingeyjarsveit en í því felst hagræði að sami aðili vinnu bæði skipulögin komi til sameiningar sveitarfélaganna líkt og nú er til skoðunar . Skipulagsnefnd leggur til við sveitarstjórn að samþykkja að Alta vinni fyrsta áfanga endurskoðunar aðalskipulags fyrir Skútustaðahrepp . Sveitarstjórn samþykkir samhljóða að semja við Alta ehf. um að vinna fyrsta áfanga endurskoðunar aðalskipulagsins á grunni minnisblaðsins en gert var ráð fyrir fjárheimild í verkefnið í fjárhagsáætlun ársins . Kostnaður Skútustaðahrepps er áætlaður 2,5 m.kr. að viðbættum vsk. þegar tekið er tillit til helmings mótframlags Skipulagsstofnunar . Sveitarstjóra er jafnframt falið undirritun samningsins fyrir hönd sveitarfélagsins . 2 . Skútustaðahreppur - Gerð deiliskipulags fyrir Höfða - 1810020 Sveitarstjóri kynnti tillögu að deiliskipulagi fyrir Höfða sem frá Hornsteinum dags. 18 nóvember 2019 en unnið hefur verið að skipulaginu síðustu mánuði . Tilgangur deiliskipulagsgerðarinnar er m.a. að bæta útivistarsvæði Höfða og Kálfastrandar umhverfis Ytri voga , með því að móta stefnu um framtíð svæðisins , uppbyggingu stíga og áningarstaða og ákvarða forsendur fyrir framkvæmdir og rekstur á svæðinu . Tillaga að deiliskiplagi í Höfða hefur farið fyrir bæði umhverfisnefnd og skipulagsnefnd til umsagnar . Sveitarstjórn tekur undir athugasemdir skipulagsnefndar og umhverfisnefndar nema þegar kemur að staðsetningu salerna og felur skipulagsfulltrúa að koma þeim á framfæri við skipulagshönnuð og uppfæra deiliskipulagstillöguna í samræmi við athugsemdirnar og ábendingar sveitarstjórnar . Sveitarstjórn samþykkir að skipulagsfulltrúa verði falið að kynna tillöguna , forsendur hennar og umhverfismat með áorðnum breytingum fyrir íbúum sveitarfélagsins og öðrum hagsmunaaðilum eins og 4. mgr. 40. gr. skipulagslaga nr. 123 / 2010 mælir fyrir um áður en hún verður tekin til afgreiðslu í sveitarstjórn . 3 . Umsóknir um lóð fyrir eldsneytissölu - 1912019 Á fundi skipulagsnefndar þann 20. ágúst s.l. var samþykkt að auglýsa nýtingu á lóð að Sniðilsvegi 3 sem var bætt við í tillögu að breytingu á deiliskipulagi þéttbýlis Reykjahlíðar . Frestur til að skila inn umsóknum um umrædda lóð eða koma með hugmynd að annarri staðsetningu rann út þann 29. nóvember s.l. Þrír aðilar skiluðu inn umsóknum , þ.e. Atlantsolía , N1 og Olís . Skipulagsnefnd leggur til við sveitarstjórn að gengið verði til viðræðna við Olís um frekari hugmyndir fyrir eldsneytisafgreiðslu í sveitarfélaginu . Sveitarstjórn samþykkir samhljóða að ganga til viðræðna við Olís á grundvelli fyrirliggjandi umsóknar . Sveitarstjóra og oddvita falið að fara í viðræðurnar fyrir hönd sveitarstjórnar . 4 . Neyðarlinan - Umsókn um framkvæmdaleyfi byggingar heimarafstöðvar við Drekagil - 1810046 Lagt fram erindi dags. 11. desember 2019 frá Magnúsi Haukssyni f.h . Umsóknin kemur í kjölfar fundar sem sveitarstjóri og skipulagsfulltrúi áttu með fulltrúa Neyðarlínunnar ohf. þann 4. desember 2019 . Skipulagsnefnd telur að umrædd framkvæmd sé ekki í samræmi við gildandi deiliskipulag . Því leggur skipulagsnefnd til við sveitarstjórn að hafna framkvæmdaleyfisumsókn Neyðarlínunnar . Sveitarstjórn samþykkir samhljóða að hafna framkvæmdaleyfisumsókn Neyðarlínunnar . 5 . Deiliskipulög í sveitarfélaginu - 1911040 Sveitarstjórn beindi því til skipulagsnefndar að fara yfir deiliskipulög í sveitarfélaginu í sambandi við uppbyggingu í sveitarfélaginu ásamt rekstri veitna . Mikilvægt er að fara yfir þessa þætti í tengslum við endurskoðun aðalskipulags en sú vinna er nú að fara af stað . Sveitarstjórn felur sveitarstjóra , oddvita og skipulagsfulltrúa að vinna málið áfram og ræða m.a. við landeigendur þar sem við á . 6 . Fulltrúi Skútustaðahrepps í samráðsvettvang sveitarfélaga í Héraðsnefnd Þingeying - 1912011 Erindi dags. 8. nóvember 2019 frá Reinhard Reynissyni f.h . Héraðsnefndar Þingeyinga þar sem þess er óskað að tilnefna einn fulltrúa auk skipulagsfulltrúa til að skipa formlegan samstarfsvettvang sveitarfélaganna um skipulagsmál í samræmi við bókun fulltrúaráðs HNÞ s.l. vor . Sveitarstjórn samþykkir samhljóða að tilnefna sveitarstjóra og skipulagsfulltrúa sem fulltrúa Skútustaðahrepps í samráðsvettvang um skipulagsmál . 7 . Staða fráveitumála - 1701019 Lögð fram hönnunar - kostnaðaráætlun hreinsibúnaðar fyrir safntank svartvatns á Hólasandi frá Eflu ehf . Þar sem verkefnið er undir viðmiðunarupphæðum í innkaupareglum sveitarfélagsins og lögum nr. 120 / 2016 lög um opinber innkaup samþykkir sveitarstjórn samhljóða að notast við aðferð verðfyrirspurnar vegna hreinsibúnaðarins . 8 . Skýrsla sveitarstjóra - 1611024 Sveitarstjóri fór yfir og lagði fram skýrslu um helstu verkefni frá síðasta sveitarstjórnarfundi . Skýrslan verður birt á heimasíðu sveitarfélagsins . 9 . Forsætisráðuneytið - Upplýsingaöflun í tengslum við afleiðingar óveðurs - 2001001 Á fundi ríkisstjórnar þann 13. desember síðastliðinn var skipaður átakshópur fimm ráðuneyta sem hefur það hlutverk með höndum að koma með tillögur um eflingu innviða í flutnings - og dreifikerfi raforku , fjarskiptum , samgöngum og byggðamálum til skemmri og lengri tíma . Átakshópurinn hefur þegar hafið störf og hyggst vinna hratt og vel að öflun upplýsinga sem nauðsynlegar eru til að hægt verði að móta tillögur til ríkisstjórnar . Hópurinn mun hvorkileggja mat á tjón vegna óveðursins og né rannsaka hvað fór úrskeiðis . Til að tryggja að hægt sé að vinna að tillögum er nauðsynlegt að afla upplýsinga frá sem flestum aðilum sem hafa hlutverki að gegna , búa yfir gagnlegum upplýsingum og ábendingum og geta hjálpað til við vinnu starfshópsins . Það á sérstaklega við aðila sem hafa lögbundið hlutverk við uppbyggingu og rekstur innviða og öryggiskerfa , sem reyndi á í óveðrinu . Það á einnig við um sveitarfélög , sem og félagasamtök og fyrirtæki . Sveitarstjórn felur sveitarstjóra að kalla saman helstu hagsmunaaðila á fund og skila inn greinargerð til landshlutasamtakanna í kjölfarið á honum . 10 . Umsögn sveitarfélagsins Skútustaðahrepps um frumvarp til laga um Hálendisþjóðgarð - 1908008 Í samráðsgátt stjórnvalda liggja fyrir drög að frumvarpi til laga um Hálendisþjóðgarð sem tekur til stofnunar þjóðgarðs á miðhálendi Íslands , á landsvæði sem er í sameign þjóðarinnar ; þjóðlendum og friðlýstum svæðum innan miðhálendisins . Það er í samræmi við tillögur nefndar fulltrúa allra þingflokka og stjórnvalda , bæði ríkis og sveitarfélaga , sem vann að undirbúningi stofnunar þjóðgarðsins . Sveitarstjórn hefur áður sent inn umsagnir í ferlinu . Sveitarstjórn felur sveitarstjóra að senda inn umsögn fyrir hönd sveitarstjórnar í samræmi við umræður á fundinum . 11 . Brunavarnaáætlun Brunavarna Skútustaðahrepps og Þingeyjarsveitar - 1912023 Lögð fram Brunavarnaáætlun Brunavarna Skútustaðahrepps og Þingeyjarsveitar sem og áhættumat sem unnið hefur verið að undanfarin misseri í samráði við Mannvirkjastofnun . Sveitarstjórn samþykkir brunavarnaáætlunina með áorðnum breytingum . 12 . Brunavarnarnefnd Skútustaðahrepps og Þingeyjarsveitar : Fundargerðir - 1705024 Lögð fram fundargerð brunavarnanefndar Skútustaðahrepps og Þingeyjarsveitar dags. 19.12.2019 . Fundargerðin er í tveimur liðum . Liður 1 hefur þegar verið tekinn til afgreiðslu í þessari fundargerð undir lið 11 . Sveitarstjórn staðfestir fundargerðina að öðru leyti .